
VENDIM
Nr. 462, datë 26.7.2023

PËR DISA NDRYSHIME NË VENDIMIN NR. 417, DATË 25.6.2014,  TË KËSHILLIT TË MINISTRAVE, “PËR MIRATIMIN E TARIFAVE TË LEJEVE TË MJEDISIT”

Në mbështetje të nenit 100 të Kushtetutës dhe të pikës 4, të nenit 25, të  ligjit nr. 10448, datë 14.7.2011, “Për lejet e mjedisit”, të ndryshuar, me propozimin e ministrit të Turizmit dhe Mjedisit, Këshilli i Ministrave
VENDOSI:

Në vendimin nr. 417, datë 25.6.2014, të Këshillit të Ministrave, “Për miratimin e tarifave të lejeve të mjedisit”, bëhen ndryshimet e mëposhtme:
1. Në pikën 1 bëhen këto ndryshime:
a) Në shkronjën “a”, togfjalëshi “... tipave A, B ose C;” zëvendësohet me “... tipave A dhe B;”;
b) Në shkronjën “c”, togfjalëshi “... tipave A, B dhe C.” zëvendësohet me “... tipave A dhe B.”.
2. Shkronja “c”, e pikës 3, shfuqizohet.
3.  Pika 5 shfuqizohet.
4.  Pika 6 ndryshohet, si më poshtë vijon:
“6. Tarifa vjetore paguhet brenda vitit, duke e identifikuar nëpërmjet numrit të lejes (PN-së) përkatëse. Një kopje e mandatpagesës dorëzohet pranë Agjencisë Kombëtare të Mjedisit dhe Agjencisë Rajonale të Mjedisit ku ndodhet instalimi.”.
5. Në pikën 7, emërtimi “Ministrisë së Mjedisit” zëvendësohet me fjalët “... ministrisë përgjegjëse për mjedisin ...”.
6. Pika 9 ndryshohet, si më poshtë vijon:
“9. Ngarkohen ministria përgjegjëse për mjedisin, Agjencia Kombëtare e Mjedisit, agjencitë rajonale të mjedisit dhe Qendra Kombëtare e Biznesit për zbatimin e këtij vendimi.”.
Ky vendim hyn në fuqi pas botimit në Fletoren Zyrtare. 

